[{"text_idx": "#000001", "text": "The Home of Welsh Football"}, {"text_idx": "#000005", "text": "Looking for Cymru v Denmark tickets?"}, {"text_idx": "#000008", "text": "Mae\u2019n cynnwys y gemau rhagbrofol sy\u2019n weddill ar gyfer Cwpan y Byd FIFA \u2013 sy\u2019n cael ei gynnal yn Awstralia a Seland Newydd \u2013 ymgyrch nesaf Pencampwriaeth Ewrop yn ogystal a\u0302\u2019r ymgyrch i gyrraedd Cwpan y Byd 2027."}, {"text_idx": "#000009", "text": "Cyhoeddwyd y cytundeb ar noswyl ge\u0302m ragbrofol derfynol Cymru yn Stadiwm Dinas Caerdydd lle bydd ti\u0302m Gemma Grainger yn herio Slofenia o flaen y dorf fwyaf erioed. Bydd ge\u0302m gyfartal yn sicrhau bod Cymru drwodd i gemau ail-gyfle Cwpan y Byd am y tro cyntaf. Gellir gweld y ge\u0302m yn fyw ar BBC One Wales am 19:30. Mae\u2019r cytundeb hwn yn adeiladu ar y bartneriaeth ddarlledu flaenorol a lofnodwyd ym mis Medi y llynedd, lle darlledodd BBC Cymru gemau rhagbrofol y ti\u0302m ar gyfer Cwpan y Byd."}, {"text_idx": "#000011", "text": "Dywedodd capten Cymru Sophie Ingle am y cyhoeddiad: \u201cMae wedi bod yn anhygoel gweld yr effaith y mae sylw\u2019r cyfryngau wedi\u2019i chael ac yn parhau i\u2019w chael ar ein ge\u0302m. Heno, bydd y dorf fwyaf erioed yn bresennol, a diolch i BBC Cymru Wales, bydd llawer mwy yn gwylio gartref hefyd! Mae cefnogaeth Y Wal Goch yn sicr yn ein sbarduno ni.\u201d"}, {"text_idx": "#000013", "text": "Mewn cytundeb ar waha\u0302n, mae\u2019r BBC hefyd wedi sicrhau\u2019r hawliau radio ar gyfer holl gemau rhyngwladol dynion a merched Cymru am y bedair blynedd nesaf."}]